கொள்ளையடித்த பணத்தை என்ன செய்தீர்கள் என்று ஒவ்வொருவரிடமும் தனித்தனியாக விசாரித்தோம். அப்போது அவர்கள் எல்லோரும் நஹி மாலும் ஜி என்று சொல்கின்றனர். அதோடு, இந்தக் கொள்ளைச் சம்பவத்துக்கும் எங்களுக்கும் எந்தவித தொடர்பும் இல்லை என்றும் கூறுகின்றனர். இதனால், அவர்களிடமிருந்து எங்களால் உண்மையை வெளியில் கொண்டுவர முடியவில்லை. இருப்பினும் கொள்ளையடித்த பணத்தைக் கொண்டு நகைகள், சொத்துகள் வாங்கியிருப்பதாக எங்களுக்குத் தகவல் கிடைத்துள்ளது. அந்த விவரங்களை மத்தியப் பிரதேசத்தில் உள்ள போலீஸார் மற்றும் அதிகாரிகள் மூலம் சேகரித்துவருகிறோம். இந்தச் சூழ்நிலையில் விசாரணையிலிருந்து தப்பிக்க ஒரு கொள்ளையன், தனக்கு வயிற்று வலி என்று எங்களிடம் தெரிவித்தார். உடனே அவரை அரசு மருத்துவமனைக்கு அழைத்துச் சென்று பரிசோதித்தோம். அப்போது அவர் விசாரணைக்குப்பயந்து வயிற்று வலி என்று நாடகமாடியது தெரியவந்தது. ரயில் கொள்ளையில் ஈடுபட்ட கொள்ளையர்கள் பார்தி இனத்தைச் சேர்ந்தவர்கள். இவர்களிடம் இருந்து எளிதாக உண்மையை வாங்க முடியாது என்று மத்தியப் பிரதேச போலீஸார் எங்களிடம் தெரிவித்துள்ளனர். இதனால் அவர்கள் கூறிய டெக்னிக்படி விசாரணை நடத்தவுள்ளோம்" என்றனர்.